**Μάθημα 27**

Cum Accius ex urbe Rōmā Tarentum venisset, ubi Pacuvius grandi iam aetāte recesserat, devertit ad eum. Accius, qui multo minor natu erat, tragoediam suam, cui «Atreus» nomen est, ei desideranti lēgit. Tum Pacuvius dixit sonōra quidem esse et grandia quae scripsisset, sed vidēri tamen ea sibi duriōra et acerbiōra. «Ita est» inquit Accius «ut dicis; neque id me sane paenitet; meliōra enim fore spero, quae deinceps scribam. Nam quod in pomis est, idem esse aiunt in ingeniis: quae dura et acerba nascuntur, post fiunt mitia et iucunda; sed quae gignuntur statim viēta et mollia, non matūra mox fiunt sed putria».

**ΜΕΤΑΦΡΑΣΗ**

Όταν ο Άκκιος είχε έλθει από την πόλη Ρώμη στον Τάραντα, όπου ο Πακούβιος σε μεγάλη πια ηλικία είχε αποσυρθεί, κατέλυσε σε αυτόν. Ο Άκκιος, ο οποίος ήταν πολύ μικρότερος στην ηλικία, διάβασε σε αυτόν, επειδή το επιθυμούσε, την τραγωδία του, της οποίας το όνομα είναι «Ατρέας». Τότε ο Πακούβιος είπε ότι ήταν βέβαια ηχηρά και μεγάλα όσα είχε γράψει, αλλά όμως ότι αυτά του φαίνονταν (ότι ήταν) κάπως τραχιά και πικρά. «Έτσι είναι», είπε ο Άκκιος, «όπως λες· και δεν μετανιώνω βέβαια καθόλου γι’ αυτό· διότι ελπίζω, ότι θα είναι καλύτερα αυτά που θα γράψω στη συνέχεια. Γιατί αυτό που συμβαίνει στους καρπούς, το ίδιο λένε ότι συμβαίνει και στα πνεύματα: αυτοί που γεννιούνται **σ**κληροί και **σ**τυφοί (πικροί) αργότερα γίνονται **γ**ινωμένοι και **γ**λυκείς · αλλά αυτοί που γεννιούνται από την αρχή **μ**αραμένοι και **μ**αλακοί, δεν ωριμάζουν αργότερα αλλά σαπίζουν».

**ΟΥΣΙΑΣΤΙΚΑ**

|  |  |
| --- | --- |
| **Β΄ κλίση****Accius -ii(i)** [κλητική ενικού **Acci**] / Tarentum -i**Pacuvius -ii(i)**: [κλητική ενικού **Pacuvi**]**Atreus -i** [κλητική ενικού: **Atreu**]pomum -i / **ingenium -ii(i)**: ουδέτερο | **A΄ κλίση**Roma -ae / tragoedia -ae**Γ΄κλίση****aetas**, aetātis (θ) [γενική πληθυντικού = aetatum ***και*** aetatium]urbs, urbis (θ) / nomen, nominis (Ο) |

**ΕΠΙΘΕΤΑ**

|  |  |
| --- | --- |
| **Β΄ κλίση****multus**, -a, -um [Σ: plus. Υ: plurimus, -a, -um]. Πληθυντικός: multi, -ae, -a [Σ: plures, -es, -a (γεν. πλ. **plurium**), Υ: plurimi, -ae, -a]. / durus, -a, -um **ΕΠΙΡΡ**: dure & duriter**parvus**, -a, -um [Σ: minor, -or, -us, Υ: minimus, -a, -um].**bonus**, -a, -um [Σ: melior, -ior, -ius , Υ: optimus, -a, -um].**maturus**, -a, -um [Σ: maturior, -ior, -ius, Υ: maturissimus, -a, -um **&** maturrimus, -a, -um]. | **Γ΄ κλίση**grandis, -is, -e [Σ: grandior, -ior, -ius, Υ: grandissimus, -a, -um].mitis, -is, -e [Σ: mitior, -ior, -ius , Υ:mitissimus, -a, -um]. **ΕΠΙΡΡ**: mititer & mitemollis, -is, -e [Σ: mollior, -ior, -ius, Υ: mollissimus, -a, -um].**puter** (putris), putris, putre [Σ: putrior, -ior, ius Υ: putrissimus **&** puterrimus] |

**ΡΗΜΑΤΑ**

|  |  |
| --- | --- |
| **1η Συζυγία****desidero** // **spero****2η Συζυγία****video**, vidi, visum, vidēre /**paenitet**, paenituit, paenitēre **+ αιτ. προσώπου που μετανιώνει + Υ. ουδέτ. αντωνυμίας****4η Συζυγία****venio**, veni, ventum, venīre**Ανώμαλα ρήματα:fio**, factus sum, fieri | **3η Συζυγία****recedo**, recessi, recessum, recedĕre**deverto**, deverti, deversum, devertĕre ***και*** **ημιαπ.:** devertor, deverti, deverti**lego**, legi, lectum, legĕre /**dico**, dixi, dictum, dicĕre (β΄ εν. προστ. ενεστ. **dic**) /**scribo**, scripsi, scriptum, scribĕre**nascor**, natus sum, nasci **απ.** (μετοχή μέλλοντα **nasciturus**)**gigno**, genui, genitum, gignere |

**Δ/ΣΕΣ ΠΡΟΤΑΣΕΙΣ**

**1. Cum Accius ex urbe Roma Tarentum venisset**: χρονική, εισάγεται με τον ιστορικό/ διηγηματικό σύνδεσμο cum (χρησιμοποιείται για διηγήσεις του παρελθόντος), κτλ.

**2. ubi Pacuvius grandi iam aetate recesserat**: δευτερεύουσα **αναφορική** προσδιοριστική πρόταση στο Tarentum, εισάγεται με το αναφορικό επίρρημα ubi, εκφέρεται με οριστική, γιατί δηλώνει κάτι το πραγματικό, και συγκεκριμένα με οριστική υπερσυντελίκου, γιατί αναφέρεται στο παρελθόν.

**3. quae scripsisset**: δευτερεύουσα αναφορική πρόταση προσδιοριστική στο εννοούμενο ea της κύριας [ή ουσιαστική ως υποκείμενο των απαρεμφάτων esse και videri], εισάγεται με την αναφορική αντωνυμία quae εκφέρεται **με υποτακτική λόγω πλαγίου λόγου** και συγκεκριμένα με υποτακτική υπερσυντέλικου (scripsisset), γιατί εξαρτάται από ρήμα ιστορικού χρόνου (dixit) και εκφράζει το προτερόχρονο στο παρελθόν.

**4. ut dicis**: δευτερεύουσα **απλή παραβολική πρόταση**, που λειτουργεί ως **β΄ όρος σύγκρισης** (με α΄ όρο την κύρια), εισάγεται με τον παραβολικό σύνδεσμο ut, διότι δηλώνει **τρόπο**, εκφέρεται με **οριστική, επειδή η σύγκριση αφορά δύο πράξεις ή καταστάσεις που είναι ή θεωρούνται αντικειμενική πραγματικότητα**, χρόνου ενεστώτα, γιατί αναφέρεται στο παρόν. Στην κύρια πρόταση υπάρχει το επίρρημα ita.